cyanic-selkie/wikianc huggingface dataset:
Uchiha
Tekka Uchiha
Tekka Uchiha var en Militær-politimann fra Uchiha-klanen. Sammen med to andre konstabler, avhørte han Itachi Uchiha om hvor han oppholdt seg da Shisui Uchiha angivelig begikk selvmord.
Navnet «Tekka» har mange betydninger: «Rød-glødende jern», «Geværild», «Gambling» eller «Voldelig Temperament».
Teyaki Uchiha
Teyaki Uchiha var mannen til Uruchi Uchiha. Han fortalte en ung Sasuke Uchiha at han måtte være stolt av sin arv, og at han måtte trene hardt slik at han kunne bli en like dyktig ninja som sin eldre bror (Itachi Uchiha).
Navnet «Teyaki» betyr «Hjemmelaget».
Uruchi Uchiha
Uruchi Uchiha var konen til Teyaki Uchiha og tanten til Sasuke Uchiha og Itachi Uchiha.
Uruchi ble myrdet av Itachi den skjebnesvangre kvelden da hele Uchiha-klanen ble utryddet.
«Uruchi» er en type glutenfri ris.
Yashiro Uchiha
Yashiro Uchiha var en Militær-politimann fra Uchiha-klanen. Sammen med to andre konstabler, avhørte han Itachi Uchiha om hvor han oppholdt seg da Shisui Uchiha angivelig begikk selvmord.
«Yashiro» kan være navnet på en Shinto-helligdom.
World Golf Championships
Arrangementene startet i 1999. Målet var å etablere en større gruppe golfturneringer med høy global profil ved å bringe ledende golfspillere fra de forskjellige tourene sammen på regelmessig basis. På den tiden snakket annonseringen om en «verdens-tour» som kunne grunnlegges med bakgrunn i World Golf Championships og major-turneringene. Det konseptet ser ut til å ha blitt forkastet, men mesterskapene i World Golf Championships trekker vanligvis deltagelse fra nesten alle toppgolferne og de rangeres blant de mest prestisjefylte utenom major-turneringene. Pengepremiene er av de største blant alle golfturngeringer, og vinnerne får 38 poeng til verdensrankingen i golf, som er det meste etter major-turneringene (50) og The Players Championship (40).
Turammåling
Turammålinger er en av de eldste geofysiske målemetodene som brukes i malmleting. Metoden er en elektromagnetisk metode og baserer seg på den egenskapen at malmer (sulfidmalmer) har mye bedre elektrisk ledningsevne enn de omliggende bergarter (gråberg). Turam er den metoden som har vært mest brukt i Norge, og det var Geofysisk Malmleting, senere NGU, som i utstrakt grad brukte metoden. I årene 1935 – 1974 ble ca 1375 km² av landet dekket med Turammålinger. Spesielt mange målinger ble foretatt på 50 og 60-tallet, før de ble avløst av helikoptermålinger tidlig på 70-tallet.
World Golf Championships
Det fjerde mesterskapet er WGC–World Cup, som er for landslag på to spillere og som ble arrangert for første gang i 2000. Dette mesterskapet finner sted etter sesongslutt for PGA-touren og Europatouren, og premiepengene teller ikke som offisielle penger på disse tourene. Mange flere toppgolfere velger å stå over dette arrangementet enn de andre tre mesterskapene, og premiepotten er mindre.
Turammåling
Fysisk grunnlag
Det fysiske grunnlaget for metoden baserer seg på elektromagnetisk (EM) induksjon og det faktum at en strømførende leder omgir seg med et elektromagnetisk felt som kan måles med forholdsvis enkelt måleutstyr. En sulfidmalm er den god elektrisk leder og dersom det føres strøm gjennom malmen kan EM-feltet rundt malmen måles. På denne måten kan en stedfeste EM-feltet og dermed bestemme malmens beliggenhet. Undergrunnen må derfor energiseres slik at det går strøm i lederen. For at det skal induseres strøm i en leder må det brukes vekselstrøm.
World Golf Championships
Som regel blir to eller tre av de fire mesterskapene arrangert i USA, og ett til to holdes andre steder.
Turammåling
Apparatur og måleprinsipp
For å gjøre Turammålinger benyttes en sender og en mottaker. Senderen er en motorgenerator som sender ut vekselstrøm i en kabelsløyfe eller en jordet kabel som legges langs strøket i måleområdet. Frekvensen på denne strømmen kan variere. NGUs apparatur, som de fleste Turammålinger i Norge er gjort med, benyttet 500 Hz, men det finnes også flerfrekvens Turamutrustning, f.eks. med 5 frekvenser fra 25–2025 Hz.
Mottakeren ved Turammålinger måler styrken av det elektromagnetiske feltet ved hjelp av en spole hvor det induseres en spenning når feltlinjene skjærer gjennom spolen. Spolen, eller vanligvis to spoler, flyttes langs profiler vinkelrett ut fra kabelen. Avlesning blir gjort med en målepunktavstand på 25–50 m. Mer detaljerte målinger krever kortere målepunktavstand. Den induserte spenningen i en leder er faseforskjøvet i forhold til primærfeltet. Derfor måles både reell- og imaginærkomponent av totalfeltet. Fasedifferansen kan også måles (Elfast).
Måleprinsippet for Turammålinger er at primærfeltet fra kabelen induserer et sekundærfelt i den ledende platen. Dette feltet er motsatt rettet primærfeltet. Dette fører til at det målte totalfeltet forsterkes på den ene siden av lederen (nærmest kabelen) og svekkes på den andre i forhold til primærfeltet. Den målte totalfeltkurven normaliseres mot et teoretisk beregnet primærfelt som er avhengig kabelens lengde, avstand fra kabelen og strømstyrken.
Ved å tolke feltkuvens form kan en beregne dypet til lederen (malmen) og angi fallretning. Styrken på feltet sier noe om ledningsevnen i lederen. Resultatene fra Turammålinger presenteres som tolkningskart over måleområdet. Alle ledere er plottet inn på kartet med angitt styrke, dyp og fallretning dersom det er mulig å bestemme.
Turammålinger benyttes ikke i lenger Norge i dag. De siste målinger i NGUs regi ble gjort i 1986 og utrustningen er i dag ikke operativ.
The Crying Light
The Crying Light er Antony and the Johnsons tredje musikkalbum.
1100 Arnica
1100 Arnica er en hovedbelteasteroide og går i bane innenfor asteroidefamilien Koronis. Den ble oppdaget 22. september 1928 av Karl Wilhelm Reinmuth ved Landessternwarte Heidelberg-Königstuhl i Heidelberg.
Iditarod 2008
Iditarod hadde i 2008 95 hundekjørere og sledehunder. Det '''36. årlige Iditarod Trail Sled Dog Race''' ble åpnet tradisjonelt den 1. mars 2008. Konkurransen startet neste dag.
Bacău (fylke)
Bacău er et fylke (județ) i Romania. Det ligger i regionen Moldova. Administrasjonssenteret er byen Bacău. Fylket hadde 616 168 innbyggere ved folketellingen i 2011.
Iditarod 2008
Hundekjøringsløpet gikk gjennom Alaska. Iditarod-løypa går like nord for Anchorage til Nome.
Lance Mackey vant Iditarod i 2008. Kjetil Backen kjørte i 2008 Iditarod for tredje gang. Han ble nest beste førstegangskjører i 2002 med en 10.-plass og i 2005 klatret han helt opp på pallen med en tredjeplass.
Bacău (fylke)
Administrativ inndeling
Fylket har tre municipiu, fem byer og 80 comună.
Kaald
Kaald er en norsk slekt og slektsnavn. Det er 88 personer i Norge i dag som har Kaald som etternavn.
Navnet Kaald
Navnet Kaald stammer trolig fra det tyske ordet «kahl», som betyr «skallet». Vi finner liknende ord for skallet i spansk: calvo, latin: calvus og engelsk: bald. Navnet har tidligere blitt skrevet Kold og Koll.
Barna til Albert Hansen Kold var de første som tok i bruk navneformen Kaald, nærmere bestemt Niels Tævis Kaald som ble født i 1761. Før da var versjonene Kold og Koll i bruk. Det er helt uvisst om familien Kaald har relasjoner til den skotske klanen MacColl.
Slektsforskeren S. H. Finne-Grønn antok at Albert Hansen Kold (død i Trondheim 1789) stammer i mannslinjen fra lagmann Tore Torkelsson Kold i Stavanger 1458-1491, og at slekten Kaald stammer i mannslinjen fra Albert Hansen Kold i Trondheim.
Slektsvåpen
Seglet til lagmann Tore Torkelsen Kold (f. 1458 d. ca. 1491 i Stavanger) viser et skjold som er delt med i 1. felt en stjerne og i 2. felt en rose. Hjelmtegnet er en stjerne.
En tegning av våpenet er gjengitt i Sven Tito Achens bok Danske Adelsvåbener. Denne versjonen er hentet fra H. Storcks tegninger av danske adelsvåpen. Adelsslekten er utdødd ifølge Thiset og Wittrups leksikon fra 1904 over danske adelige familier.
En versjon av våpenet har roser i begge feltene og faner på hjelmen. Denne versjonen finnes i en våpentegning for Koll fra dansken Klevenfeldts samlinger, gjengitt på Arnstein Rønnings nettsted heraldikk.blogspot.com.
Et annet våpenskjold er brukt av en annen slekt Cold. Det har et stilisert trollansikt som skjoldmerke og er med på våpenanetavlen for Maren Jørgensdatter (Staur) fra 1685, samt i Nicolas Bergs våpenbok (gjengitt på Arnstein Rønnings nettsted med navnet Koll/Cold). Presten i Øyer Anders Madsen Cold (1605–83) er eldste kjente stamfar til slekten Cold som har trollansiktet i våpenet.
Kjente personer med mindre slektskap til familien Kold/Kaald
Det er hevdet, men noe usikkert, at følgende personer har slektskap med familien Kold/Kaald:
Gelson Fernandes
Gelson da Conceição Tavares Fernandes (født 2. september 1986) er en sveitsisk tidligere fotballspiller. Han var også en del av.
Landslaget
Han ble tatt ut til Fotball-VM 2010 i Sør-Afrika.
Han ble tatt ut i ' EM-tropp til EM i Frankrike 2016.
Han ble tatt ut i ' tropp til VM i fotball 2018 i Russland.
I’ve Seen All Good People
«I've Seen All Good People» er en sang fra det engelske progressiv rock-bandet Yes, utgitt i 1971 på bandets album The Yes Album. Sangen er skrevet av Jon Anderson og Chris Squire, og er en av bandets mest kjente og «radiovennlige» sanger. Sangen er delt opp i to satser, «Your Move» og «All Good People», og varer i 6 minutter og 56 sekunder. En redigert versjon av sangen bestående hovedsakelig av satsen «Your Move», ble utgitt som singel i 1971.
Struktur
Første sats, «Your Move» er skrevet av Jon Anderson og er delvis basert på Lewis Carrolls bok Through the Looking-Glass, som er regnet som fortsettelsen av historien fra Alice i Eventyrland. Boken handler om et parti sjakk, der Alice er med i spillet som bonde, men som avanserer på brettet og blir dronning. Teksten refererer både til hendelser i boken, og til spillet sjakk generelt.
Annen sats, «All Good People», er skrevet av Chris Squire og består av en rekke repetisjoner av refrenget, med et konvensjonelt rock-lydbilde. Satsen preges av høyt tempo og tette vokalharmonier. Teksten inneholder også referanser til John Lennons komposisjoner «Instant Karma» og «Give Peace a Chance».
Konsertfremføringer
«I've Seen All Good People» er den tredje mest spilte sangen under Yes' konserter. Sangen har blitt spilt på nærmest samtlige konserter siden utgivelsen i 1971.
Offisielle utgivelser med konsertopptak av «I've Seen All Good People»:
Personell
På originalinnspillingen fra 1971 medvirker:
1101 Clematis
1101 Clematis er en asteroide i det ytre av hovedbeltet. Den ble oppdaget 22. september 1928 av Karl Wilhelm Reinmuth ved Landessternwarte Heidelberg-Königstuhl i Heidelberg.
Goniaeolis typica
Goniaeolis typica er en art av nakensnegler, et marint bløtdyr i familien Goniaeolididae. Synonymien med Goniaeolis lobata og artens anatomi ble behandlet i detalj av Odhner i 1922.
Utbredelse
Arten ble først beskrevet ved Kristiansund, og har senere blitt rapportert fra Skagerrak‚ Hardangerfjorden og munningen av Trondheimsfjorden. Eksemplaret på bildet er fotografert ved Grønsvik i Lurøy. Arten er funnet på dyp fra 30 til 666 meter.
Xherdan Shaqiri
Xherdan Shaqiri (født 10. oktober 1991 i Gnjilane i det daværende Jugoslavia) er en sveitsisk fotballspiller som spiller for den amerikanske klubben Chicago Fire. Han er også en del av.
Landslaget
Han ble tatt ut til Fotball-VM 2010 i Sør-Afrika og Fotball-VM 2014 i Brasil.
Han ble tatt ut i EM-tropp til EM i Frankrike 2016.
Han ble tatt ut i ' EM-tropp til EM i fotball 2021.
Den katolske kirke i Slovenia
Den katolske kirke representerer den mest utbredte trosretningen i Slovenia – 58 % av befolkningen bekjenner seg til katolisismen. Kirken er organisert i seks bispedømmer, derav to erkebispedømmer.
Xherdan Shaqiri
Landslaget
Han ble tatt ut i ' tropp til VM i fotball 2022 i Qatar.
Den katolske kirke i Slovenia
Struktur
I den følgende oversikten er kirkeprovinsene fremhevet i fet og metropolitanbispedømmer i kursiv.
Xherdan Shaqiri
Barndom og karriere
Xherdan Shaqiri ble født i Gjilan i Kosovo (i det daværende Jugoslavia) av etnisk albansk familie, som senere flyttet til Basel i Sveits. Som ung startet han sin fotballkarriere i SV Augst og FC Basels ungdomsklubb. Han deltok i U15 Nike Cup-turneringen i 2007, der han ble kåret til den beste spilleren i turneringen. Shaqiri skrev under sin første profesjonelle kontrakt med FC Basel den 2. januar 2009, 17 år gammel.
Den katolske kirke i Slovenia
Primas
Slovenia har ikke noen primas. Siden Ljubljana ble erkebispedømme før Maribor, kan likevel erkebiskopen av Ljubljana betraktes som den kirkelige stillingen av høyest rang i Slovenia.
Klaus Hagerup
Klaus Hagerup (født 5. mars 1946 på Haugerud i Oslo, død 20. desember 2018 ) var en norsk forfatter, skuespiller og regissør. Han debuterte med diktsamlinga Slik tenker jeg på dere i 1969. Han er imidlertid mest kjent for bøkene om Markus Simonsen og filmatiseringene der han selv ofte var skuespiller.
Den katolske kirke i Slovenia
Nuntius
Pavens nuntius i Slovenia og Kosovo er Juliusz Janusz (per 10. februar 2011).
Klaus Hagerup
Biografi
Han engasjerte seg tidlig på den politiske venstresiden. Da Sosialistisk Ungdomsforbund ble stiftet som Sosialistisk Folkepartis ungdomsorganisasjon i 1963 ble han innvalgt i SUFs sentralstyre. Han var medlem av Bryn/Hellerud SUF i Oslo, et lag som snart ble et senter for den voksende marxist-leninistiske opposisjonen i forbundet. Der arbeidet Hagerup sammen med kjente SUF-navn som Tron Øgrim og Pål Steigan.
Xherdan Shaqiri
Barndom og karriere
Den 14. juli 2018 signerte Shaqiri for Liverpool FC etter å ha bestått den medisinske testen. Han fikk draktnummeret 23, som er det samme han spiller med på landslaget.
Den katolske kirke i Slovenia
Klostre
Noen viktige klostre i Slovenia er Ajmanov (ursulinerinner), Kostanjevica og Olimje (fransiskanere), Pleterje (karteusere) og Stična (cisterciensere).
Klaus Hagerup
Biografi
Som ung var han i Birgit Strøms dukketeater, studerte drama i Devon og gikk fire år på Statens Teaterskole.
Den katolske kirke i Slovenia
Historie
Det eldste bispesetet i dagens Slovenia er Koper (den gang Iustinopolis, senere Caput Histriae eller Capodistria), der det er dokumentert biskoper siden 500-tallet. Det ble imidlertid fra 1828 til 1977 integrert i Trieste bispedømme. Maribor bispedømme går tilbake på Lavant bispedømme, som ble grunnlagt i 1228 som et av Salzburgs egenbispedømmer. Det lå opprinnelig helt i Kärnten (Østerrike), men ble flyttet sydøstover på 1700- og 1800-tallet. Ljubljana ble grunnlagt i 1461 som et immediat bispedømme for den østerrikske provinsen Krain. I 1968 ble begge disse bispedømmene sammenfattet i en felles kirkeprovins med Ljubljana som metropolitanerkebispedømme. I 1977 ble den jugoslaviske delen av Trieste-Koper bispedømme gjenopprettet som Koper bispedømme og også lagt som suffragan under Ljubljana. En gjennomgripende omstrukturering av bispedømmene skjedde i 2006, etter Slovenias statlige uavhengighet: Pave Johannes Paul II opprettet tre nye bispedømmer og opphøyet Maribor til metropolitanerkebispedømme over to av disse.
Klaus Hagerup
Biografi
Hagerup arbeidet ved Den Nationale Scene (1968–1969), seinere bl.a. ved Nationaltheatret, både som skuespiller, instruktør, dramaturg og forfatter. Han var med å starte Hålogaland Teater (1971) der han var både skuespiller, dramatiker og instruktør fram til høsten 1977. Han har også spilt i film, men er siden mest kjent som dramatiker for radio og scene samt som ungdomsbok-forfatter med en rekke populære titler. I 1988 skreiv han biografien Alt er så nær meg om sin mor, dikteren Inger Hagerup. Klaus Hagerup har mottatt flere litterære priser for bøkene sine. Flere av hans tekster har blitt tonesatt av Sverre Kjelsberg, blant annet Ellinors vise. Med kona Bibbi Børresen har han utgitt flere reiseskildringer fra Italia med vekt på vin og mat.
Leslie Easterbrook
Leslie Eileen Easterbrook (født 29. juli 1949 i Los Angeles) er en amerikansk skuespiller. Hun er kjent i rollen som Debbie Callahan i filmen Politiskolen. I 1985 jobbet hun med regissør George Bowers.
Easterbrook ble født i Los Angeles og hun ble adoptert av en familie i det landlige Arcadia i Nebraska, hvor hun ble oppdratt. Easterbrook er et kjent ansikt blant det amerikanske publikum, med rundt et dusin spillefilmer og over 300 opptredener i forskjellige TV-serier. Easterbrook ble først kjent i rollen som Rhonda Lee i TV-serien Laverne & Shirley. Men den rollen hun er mest kjent for er som Debbie Callahan i den populære filmserien Politiskolen. Blant TV-seriene hun har dukket opp i er Murder, She Wrote, Hangin 'med Mr. Cooper, Baywatch, Matlock, Hunter og The Dukes of Hazzard.
Easterbrook lånte bort stemmen sin til tegneserien Superman og Batman: The Animated Series. Easterbrook har sunget nasjonalsangen under Super Bowl og hun hadde flere roller i musikaler på Broadway og på teater i store deler av USA. Easterbrook har også vært en hyppig paneldeltaker på Match Game i 1980. Leslie sitter i styret for National Law Enforcement Officers minnefond, og hun støtter en rekke veldedighetsorganisasjoner inkludert Girls, Inc., The Sunshine Kids og flere andre velferdsorganisasjoner som er rettet mot barn. Easterbrook er medlem av National Rifle Association of America, og hun sitter i styret i California Rifle and Pistol Association.
Karl-Marx-Allee
Karl-Marx-Allee er en viktig gjennomfartsåre i Tysklands hovedstad Berlin i bydelene Mitte og Friedrichshain-Kreuzberg. En rekke boligkvartaler langs alleen fra 1950-årene i stalinistisk-neoklassisistisk stil (også kjent som sosialistisk klassisistisk) er ansett som et tidsdokument fra den stalinistiske epoken i Europa.
Historie, navn
Alléens opprinnelige navn er Große Frankfurter Straße. I forbindelse med den sovjetiske diktatoren Josef Stalins 70-årsdag ble gaten, som under den kalde krigen havnet i Øst-Berlin, omdøpt til Stalinallee av den sovjetiske okkupasjonsmakten den 21. desember 1949. Etter Stalins død og avstaliniseringen i Sovjetunionen og de sovjetokkuperte landene i Europa ble gaten 13. november 1961 omdøpt til Karl-Marx-Allee etter den tyske filosofen Karl Marx.
Gaten er mest kjent for sin betydning under folkeoppstanden 17. juni 1953 mot det sovjetiskinnsatte kommunistregimet. Det var arbeiderne på byggeplassene ved den daværende Stalinallee som innledet streikene som utløste oppstanden. Demonstrasjonene spredte seg raskt over store deler av byen og etterhvert til hele den sovjetiske okkupasjonssonen.
Askeravisen
Askeravisen var en gratisavis som ble distribuert til samtlige husstander i Asker kommune i tilsammen ca. 21 500 eksemplarer.
Karl-Marx-Allee
Historie, navn
I hele den perioden DDR eksisterte var Karl Marx-Alle hovedstadens paradegate nummer en og ble brukt til offisielle opptog, demonstrasjoner og første mai-markeringer.
Askeravisen
Første utgave kom 3. juni 2009 og ble utgitt av Dag Rognlien Stenberg gjennom enkeltpersonsforetaket Stenberg media. Askeravisen ble utgitt hver onsdag, med unntak av ferieperioder, 43 utgivelser i året. Ansvarlig redaktør fra 2014 var Anine Gutubakken Byles. Utgiver var Asker- og Bærumsavisen AS (tidligere Stenberg & Løseth Media AS), som også stod bak Bærumsavisen.
Karl-Marx-Allee
Historie, navn
Bulevarden ble senere svært populær blant postmodernistiske arkitekter, blant annet beskrev Philip Johnson den som« sann byplanlegging i stor skala» og Aldo Rossi kalte den «Europas siste store gate». Siden tysk gjenforening har de fleste bygningene, inkludert de to tårnene, blitt restaurert.
Trivia
Gaten hadde stor propagandaverdi for SED-regimet og det ble ikke spart på noe. Blant annet besto fasadene av ekte Meissenerporselen. Den dag i dag bebos mange av leilighetene av eldre mennesker som var med på å bygge gaten.
Askeravisen
Asker og Bærums Budstikka ASA kjøpte Askeravisen og Bærumsavisen av Dag Rognlien Stenberg og Lars Sunde Løseth 11. februar 2011. Avisen ble nedlagt i 2016, og siste utgave kom ut 14. september 2016. Avisen ble nedlagt på grunn av nedgang i markedet for reklamesalg, som var avisens inntektskilde.
Parlamentsvalget i Storbritannia 1992
Parlamentsvalget i Storbritannia 1992 skjedde den 9. april 1992. De konservative vant for fjerde gang på rad, tross at de lenge lå etter på meningsmålingene.
Valgdeltagelsen var høy, 77,67 %. Etter valget gikk Neil Kinnock av som partileder for Labour.
''Totalt antall stemmer: 33,514,074. Alle partier med mer enn 10 000 stemmer er vist.''
Tormod Kark
Tormod Kark (i Fagrskinna kalles han Skofte Kark; født ca. 935; død ca. 995) var ifølge Snorres saga om Olav Tryggvason en av jarl Håkon Sigurdssons treller, ifølge Fagrskinna var Kark jarlens skosvein.
Snorres versjon
Fra 970-995 regjerte Håkon Jarl i Norge, støttet av danskekongen, Harald Blåtann. Da Olav Tryggvason fikk makten, ble Håkon Jarl jaget på flukt. Sammen med trellen sin, Kark, rømte han til en av frillene sine, Tora fra Rimol. Med Olav etter seg, måtte han finne et skjulested. Tora foreslo at de gjemte seg under grisebingen hennes, hvor Olav ikke ville finne på å lete. De gravde en grøft eller grop under bingen og dekket godt til, før jarlen og Kark så la seg nede i gropa. Etter hvert kom Olav Tryggvason til gården, da han gjettet at det var der Håkon var, siden han visse at Tora var en av hans beste venner. Like ved grisebingen lå det en stein, og den gikk Olav opp på for å holde en tale. Han lovte en belønning til den som drepte Håkon Jarl. Dette hørte de to i grisebingen og Håkon skjønte at Kark ble fristet. Han advarte Kark og sa: "Vi to ble født i samme natt, og det blir nok ikke lenge mellom vår død heller." Mens Håkon Jarl sov, trakk Kark likevel kniven og drepte sin herre. Han skar hodet av ham og tok det med seg til Olav Tryggvason for å kreve belønningen. Det fikk han ikke; han ble i stedet ført bort og fikk hogd av sitt eget hode.
Iver Hirtzholm
Iver Hirtzholm (født 15. juni 1635 i Danmark, død etter 25. juni 1693 antakelig i Risør) var en dansk jurist, faglig forfatter og ordenshistoriker som ble dommer (assessor) i Overhoffretten i Norge. Hans navn er også skrevet som Iver Nielssøn Hirtzholm, Iver Nielsen Hertzholm, Ivar Hertzholm og Ifver Hirtzholm.
Tormod Kark
Snorres versjon
Fortellingen har et klart budskap: Det er forskjell på stormann og trell. Hvordan skulle det gå om trellene begynte å svikte sine herrer? For Olav var det viktig å få fram dette poenget, og Kark fikk ikke den belønningen en fri mann ville fått. Dette hadde også jarlen advart Kark mot: Etter at trellen hadde fortalt Haakon om en drøm han hadde mens de lå i grisebingen, om at han hadde vært på Lade og fått en gullring om halsen fra kongen, uttalte jarlen: "Da vil kongen legge en blodrød ring om halsen på deg om du treffer på ham. Ta deg i vare for det. Men meg skal du nyte godt av som før, så svik meg ikke."
Iver Hirtzholm
Bakgrunn
Slektsnavnet tok han i datidens navneform etter stedet Hørsholm (Hirschholm/Hirtzholm), nord for København, der han kom fra og hvor faren, Niels Olufsen, var fiskemester.
Tormod Kark
Snorres versjon
Etter at Kark hadde blitt drept for drapet på jarlen, ble hodene til de to båret ut til Munkholmen (den gangen kalt Nidarholm), og hæren kastet stein på dem og spottet de to "nidingene" før kroppene ble båret bort og brent.
Iver Hirtzholm
Karriere
Iver Hirtzholm ble lic.jur. 1673 på en avhandling om livegenskap: De servitute personali et reali. Han ble gift (kgl. bevilling 19.12.1673) med den norske Dorthe Ingvorsdatter (død 1686 i Risør), han slo seg ned i Norge og ble i 1675 assessor i overhoffretten. Han hadde to brødre som også slo seg ned i Norge, Oluf Nielsen som var fogd i Telemark, og Peder N. Munch som var fogd i Tune fogderi, mens deres søster Else var gift med professor Jens Bircherod.
Tormod Kark
Fagrskinnas versjon
Fagrskinna forteller historien noe annerledes og langt mer nøkternt. Etter slaget i Hjørungavåg ble Håkon Sigurdsson Ladejarl for enerådig for bøndene i Trøndelag. «Da gikk det sterke ord om uvennskap mellom jarlen og hans folk, de bønder dette gikk ut over ville ikke lenger tåle slike tilstander, og en vinter etter jomsviking-slaget samlet de en hær mot Håkon Jarl og hans menn. Da oppholdt han seg i Gauldal på en gård som heter Romol, og der ble han drept av skosveinen sin som het Skofte Kark.»
Fagrskinna nevner ingenting om at Olav Tryggvason var med under jakten på Håkon jarl, men «på den tid Håkon jarl ble drept, kom Olav fra vest og søkte nord i landet, og da han kom til Trøndelag, tok alle trønderne vel mot ham, og først de i Gauldal.» De egenrådige trønderbøndene trengte en sterk og samlende høvding for å stå sammen i den kommende kampen mot jarlens mektige sønner, så «da det er vanskelig å råde slik at alle er velnøyde, ble de samtykte om å ta Olav til konge, og det gjorde de på Øretinget.»
Iver Hirtzholm
Karriere
Han arbeidet med den danske Elefantordenens historie og hans store verk om ordenen ble utgitt etter hans død.
Tormod Kark
Tormod Kark i ettertid
Tormod Kark har vært tema for mange: Adam Gottlob Oehlenschläger i Nordiske Digte (1807), visegruppa Isenkram med sangen «Soga om Kark», (Tekst: Sæmund Fiskvik, 1974), Peder Wright Cappelen med teaterstykket Kark (1974) og Idar Lind med romanen Kark (2000). Dessuten er Tormod Kark og Håkon Jarl tema i Korsvikaspillet og i operaen Thora paa Rimol.
Iver Hirtzholm
Karriere
For Norge har han spesiell interesse også fordi han har etterlatt seg et manuskript (våpenbok) med norske personers våpenskjold, mange fra middelalderen:Insignia quædam virorum illustrium in Norvegia quodam habitantium.
Basert på Hirtzholms manuskript utformet også Gerhard Schøning sin våpenbok som ble utgitt i 2013 med kommentarer av Harald Nissen og Terje Bratberg.
Reindrift
Reindrift har i mange århundrer vært en viktig næringsvei i Norge, Sverige, Finland og Russland. Næringen er nært knyttet til samebefolkningen, urbefolkningen i disse landene, selv om også andre driver med slik næringsvirksomhet. I Norge kan kun personer av reindriftssamisk ætt drive reindrift innenfor reinbeitedistriktene. Utenfor reinbeitedistriktene kan også andre enn samer drive med reindrift. Rein avles først og fremst for kjøttet og skinnet, men også hornene (geviret) og i en viss grad kan melken utnyttes.
Geografisk spredning
Tamreindrift var fra gammelt av utbredt i de nordlige områdene i Europa og Asia, innenfor Norge, Sverige, Finland, Russland, Mongolia og Kina. I dag fins det også reindrift på det nordamerikanske kontinentet, innenfor Alaska i USA og NWT i Canada. samt på Grønland og i Skottland. I Norge finnes det reindrift fra Jotunheimen i sør til den landegrensen mot Russland i nord.
Tamreindriften har fra gammelt av blitt drevet av mer enn et tyvetalls forskjellige nordlige urfolksgrupper, der i blant samene i Fennoscandia og på Kolahalvøya i Russland. Den største konsentrasjon av tamrein finner man i dag i de samiske bosetningsområdene i Fennoscandia og hos nenetsernes som bebor områdene på øst- og vestsiden av Uralfjellene i Russland.
Historie
Reindriften utviklet seg fra veidekulturen, men det er vanskelig å tidfeste akkurat når overgangen fra villreinjakt til tamreindrift skjedde. Trolig har det skjedd gradvis og over lang tid. Kanskje også til ulik tid i ulike deler av disse landene.
I norsk sammenheng hører man først om reinhold i vikinghøvdingen Ottars beretninger til Alfred den store på slutten av 800-tallet. Ottar fortalte at han hadde cirka 600 rein, deriblant seks lokkerein som var svært verdifulle blant «finnene» (les: samene), fordi de ble benyttet som lokkedyr under villreinjakt. Det finnes også tidlige beskrivelser av samer som brukte tamrein som kjørerein, kløvdyr og melkedyr.
På 1500- og 1600-tallet minket villreinflokkene sterkt som følge av økt handel og skattlegging av samene, samtidig som fangst- og jaktmetodene ble mer effektive. Samtidig økte tamreinflokkene, som måtte flyttes rundt på beite etter mønster av villreinens vandringer. Ifølge Knut H. Røed med flere var i denne epoken at samene ble reindriftsnomader. Mye av den genetiske variasjonen fra villreinen forsvant og ble erstattet av nye slik at den nye tamreinen ble ulik den tidligere villreinen i Finnmark. Dette skjedde trolig ved innførsel av en fremmed bestand tamrein til Finnmark blant annet fra Russland og Karelen.
Moderne reindrift
I løpet av 1950- og 60-årene innførte samene spesielt to nyvinninger som fikk stor betydning, nemlig lange gjerder og snøskutere. Med tverr- og skillegjerder ble det mye enklere å skille og flokkene fra hverandre. Dermed ble behovet for arbeidskraft redusert, slik at behovet for mange folk hele året ble erstattet av sesongvis stort behov for arbeidskraft. Snøskuteren ga gjeterne både stor aksjonsradius og fart. Dermed kunne reingjeterne bo i tettstedene som vokste frem og arbeide på skift med reinflokken. Av andre fordeler for reindriften var bilveier som lettet transporten.
Trans-Canada Highway
Trans-Canada Highway (fransk: Route Transcanadienne) er et transkontinentalt hovedveisystem som er delvis statlig finansiert og delvis finansiert av de respektive provinsene, og som går gjennom alle ti provinsene i Canada mellom stillehavskysten og atlanterhavskysten. Den er sammen med den Trans-sibirske hovedvei og Australias Highway 1, en av verdens lengste nasjonale hovedveier, hvor hovedruten er 7,821 km. Veisystemet ble godkjent da Trans-Canada Highway Act ble vedtatt i 1949, og byggingen startet i 1950. Hovedveien åpnet offisielt i 1962, og var ferdig i 1971. Hovedveisystemet er gjenkjennelig med sine veiskilt med et hvitt lønneblad på grønn bakgrunn.
Reindrift
Moderne reindrift
Reindriftsavtalen er en avtale mellom den norske staten med Landbruks- og matdepartementet og reindriften med Norske Reindriftssamers Landsforbund (NRL). Avtalen ble inngått i 1976. I henhold til avtalen gis det næringsstøtte med det formål å likestille reindrift med jordbruket. Avtalen består av en hovedavtale og en korttidsavtale som det forhandles om hvert år. NRL ga i en pressemelding i 1976 følgende uttalelse: «Ved å gi NRL forhandlingsrett og næringen et selvstendig avtaleverk, har staten anerkjent reindriftnæringens verdi som ressursutnytter og matprodusent. Samtidig har staten erkjent næringens betydning for samisk språk og kultur, ved å gi en såvidt liten næring et selvstendig avtaleverk.»
I 1978 kom reindriftsloven, og sammen med Reindriftsavtalen ble den ansett som virkemidler for å lede reindriften inn på en ny kurs. Målet var å redusere det totale antallet rein og de som drev med reindrift. Hensikten var myndighetenes ønske om større lønnsomhet. Imidlertid skjedde det motsatte, både antallet rein og reineiere økte. Blant annet økte antallet rein i Kautokeino med det dobbelte og antallet reineiere ble også sterkt økt i løpet av 1980-årene. Det var blitt innført driftsenheter, der ideen var at det bare skulle være én driftsenhet per familie, der familiefaren skulle være leder og eier. På noe sikt viste det seg vanskelig for myndighetene å avgjøre hvem som skulle tildeles driftsenheter. Utfordringen var at i mange husholdninger var voksne medlemmer som fra før var aktive reineiere, dermed kom mange husholdninger til å bestå av både to og tre driftsenheter. Hver av disse fikk også økonomisk tilskudd, som opprinnelig var beregnet for en hel husholdning. En hadde ikke tatt høyde for at mange samiske familier hadde mange barn og at det var vanlig at voksne barn bodde sammen med foreldrene sine.
Trans-Canada Highway
Gjennom det meste av Canada er det minst to traséer som begge er en del av Trans-Canada Highway (TCH). I de vestlige provinsene er for eksempel både Trans-Canadas hovedtrasé og Yellowhead Highway en del av Trans-Canada-systemet. Selv om TCH ikke går innom noen av Canadas tre nordlige territorier, danner Trans-Canada Highway deler av Canadas totale nasjonale hovedveisystem, som tilbyr forbindelser til Nordvestterritoriene, Yukon og den internasjonale grensa mellom Canada og USA, hvor det er forbindelse over til USA.
I 2012 ble det installert en rekke gratis ladestasjoner for elbiler langs hovedtraséen av et firma kalt Sun Country Highway, noe som gjør det mulig å kjøre hele strekningen med elbil. Per 2012, var dette dermed den lengste hovedveien i verden som var klargjort for elbil.
Reindrift
Moderne reindrift
Reindrift er etter norsk og svensk lov en samisk næring, forbehold samer. I Russland og Finland er den derimot ikke forbehold samer. Videre stadfester reindriftsloven at innlandsfiske, uttak av materialer til håndverksprodukter (duodji) og vedsanking er en del av retten til å drive reindrift.
Ajjalon
Ajjalon (også stavet Ajalon, «gasellenes sted») var et sted i lavlandet i Sjefela Oldtidens Israel. Det er i dag identifisert med Yalo ved foten av Beth-Horon-passet, en palestinsk-arabisk landsby som ligger 13 km sørøst for Ramla på Vestbredden.
Reindrift
Moderne reindrift
Reinsamene må drive med sin næring på samme måte som andre forretninger må drive lønnsomt og rasjonalisere. På grunn av store vannkraftutbygginger i Nord-Sverige har mange tradisjonelt gode kalvingsplasser blitt lagt under vann. I tillegg kommer veiutbygginger, industri og samfunnets inngripen på andre måter. Bevegelsesfriheten for reindriften er derfor blitt sterkt begrenset.
Ajjalon
Stedet kan i oldtiden ha vært lokaliseringen for flere slag mellom angripere og de innfødte. I Amarnabrevene i Egypt, skrevet i løpet av de siste tolv årene til farao Akhnaton og det første året av kongetiden til farao Tutankhamon (1300-tallet f.Kr.), snakker Abdi-Heba, en lokal høvding av Jerusalem, om ødeleggelsen av «byen Ajjalon» av angripere, og beskriver seg selv som «ulykkelig, meget ulykkelig» av de ulykkene som hadde kommet til landet, og ba innstendig den egyptiske konge om skynde seg å komme med hjelp.
Reindrift
Arealer og betydning
I Norge har reindriftsnæringen tilgang på ca. 40 % av landarealet, mens den på svensk side av grensen har tilgang på ca. 30 % av landarealene. Det er en liten næring i nasjonal målestokk, men både i samisk og i lokal sammenheng har den stor betydning, såvel økonomisk som kulturelt og for sysselsettingen. Reindriften danner også en viktig del av det materielle grunnlag for samisk kultur.
På bakgrunn av nasjonale forpliktelser, nedfelt i Grunnloven og i folkerettens regler om urbefolkninger og minoriteter, sees den norske reindriftspolitikken i en generell same- og samfunnspolitisk sammenheng. Reindriftspolitikken bygger derfor på to selvstendige grunnlag: den næringspolitiske produksjonsverdien og den samepolitiske kulturverdien.
Ajjalon
Denne hendelsen har blitt knyttet til et angrep fra amorittene, før ankomsten til israelittene under lederen Josva. Men ettersom dalen strekker seg så langt vest som til et punkt som ligger halvveis mellom Sha'alvim og Latrun, kan den byen som omtales i disse brevene være en hvilken som helst bosetning i dalen.
Kamesennin Mutenrōshi
Kamesennin Mutenrōshi er en fiktiv figur i Akira Toriyamas kjente manga- og anime-serie Dragon Ball hvor han hadde sin første opptreden i kapittel tre. I animeutgaven av serien ga Kōhei Miyauchi stemme til ham frem til han døde, hvoretter Hiroshi Masuoka overtok rollen.
Tittelen Kamesennin (亀仙人) betyr noe i nærheten av skilpadde-eremitten eller skilpadde-vismannen på norsk. Kamesennin går også under navnet Mutenrōshi (武天老師), oversatt noe i nærheten av gammel himmelkriger-mester.
Kamesennin er Son Gokūs første læremester og opphavsmannen til teknikken Kamehame-ha. Han er en gal etter kvinner og en pervers gammel mann, egentlig er han en mann som liker livets goder, men som er villig til å dø for å redde andres liv. Han bor på en øy med sin skilpadde og den unge jenta Lunch.
Kamesennin lovte å trene Gokū fordi han kjente bestefaren Son Gohan. Han ville ikke trene noen andre, men når kampentusiasten Kuririn gav ham pornoblader som betaling sa han gledelig ja. For å vise seg verdig måtte Gokū finne en dame til Kamesennin, da fant han Lunch.
Kamesennin trente Kuririn og Gokū beinhardt, og senere dro de til kampturneringen Tenkaichi Budōkai som arrangeres en gang hvert tredje år.
Kamesennin skulle også slukke flammene på Frypan-fjellet, men i stedet ødela han det med en Kamehame-ha.
Ajjalon
Josvas slag
Dalen i Ajjalon ble først nevnt i Josvas bok i den hebraiske Bibelen (det gamle testamente) som det sted hvor Josva beseiret fem amorittiske konger. Etter hans midnattsmarsj for å berge byen Gibeon fra den amorittiske sammenslutningen ledet av «Piram, kongen i Jarmut» (= Jerusalem), beseiret dem i et slag og deretter forfulgte Josva den flyktende fienden østover, oppover mot Bet-Horon, og sørover mot dalen i Ajjalon. For å få israelittene til å fullføre marsjen før mørkets frambrudd, ba Josva Herren om gjøre dagen lengre ved følgende ordre: «Sol, stå stille i Gibeon, måne, i Ajjalons dal!» Videre forteller Bibelen at «Solen stanset midt på himmelen, og den skyndte seg ikke med å gå ned før en hel dag var til ende. Aldri har det, verken før eller siden, vært en dag som denne... »
Kamesennin Mutenrōshi
Kamesennins teknikker
I løpet av serien har Kamesennin demonstrert følgende kampteknikker:
Ajjalon
Josvas slag
Det har blitt spekulert om dette kan ha vært to formørkelser ved begynnelsen av Josvas styre. Den første var en måneformørkelse rett over Ajjalons dal og den ulendte vestlige horisonten før soloppgang den 22. desember 1471 f.Kr. med størrelse på 1.28 eller 128%.
Kamesennin Mutenrōshi
Kamesennins teknikker
Tortuga (Bola de Drac) List of Dragon Ball characters Kamesennin pt:Anexo:Lista de personagens de Dragon Ball Luettelo Dragon Ballin hahmoista
Ajjalon
Josvas slag
Angående ordene om at solen og månen «stoppet» på himmelen, var det en utstrakt forklaring, selv under middelalderen, eksempelvis i år 1595 e.Kr. I henhold til denne, var lyset gitt av himmellegemer som fungerte som en drivkraft for deres tilsynelatende bevegelser på himmelen, akkurat som kometer. Den andre formørkelsen, som fortsatte under det lange slaget til Josva, må ha vært en solformørkelse midt på dagen og midt på himmelen. Det skjedde den 6. januar 1470 f.Kr. Denne datoen tilsvarer meget godt med den bibelske og jødiske kronologi (Seder Olam, Josefus, Gregor Bar Hebraeus), men har aldri blitt akseptert av sekulære autoriteter.
Etter den israelittiske erobringen
Etter erobringen av Kanaan ble byen Ajjalon gitt til Dans stamme, og ble utstedt som en av levittbyene gitt til Kehats etterkommere. Til tross for Josvas innledende seier i Ajjalons dal, fortsatte amorittene å leve i Ajjalon. Jevnlig press fra filisterne for å kontrollere dalene ved Sjefela, tvang Dans stamme til trekke seg vestover og oppgi deler av sitt område. Til sist hadde de gitt opp hele sin opprinnelige arv i området Ajjalon og bevegd seg de mest fjerne nordlige delene av Israel hvor de bosatte seg i byen Lajisj som de døpte om til Dan.
Reindrift
Arealer og betydning
Samisk reindrift er basert på at reinen skal beite på utmarksbeite hele året. Siden både naturforholdene og reinens behov varierer gjennom året, må reinen flyttes mellom ulike beiteområder i årets løp. Flyttemønstret er det samme år etter år, men variasjonen i naturforholdene fører til store regionale forskjeller mellom ulike deler av reindriftsområdet. Reindriftsåret deles inn i åtte årstider, og reindriftssamene kalles derfor også «åtte-årstiders-folket». I Norge kan avstandene som tilbakelegges ved hovedflyttingen vår og høst variere fra 10 km til opp mot 500 km.
Økonomi
Det var i 2020 om lag 215 000 reinsdyr i reindriften, hvorav 140 000 i Finnmark. Mellom 60000 og 85000 dyr rapporteres som rovvilttap årlig. Et normalår slaktes det 75 000 dyr og med en slaktevekt på 1600 tonn. Det er mindre enn 0,5% av kjøttproduksjon i Norge.
Tredje ringvei (Beijing)
Beijings tredje ringvei (三环路; hanyu pinyin: Sān Huán Lù) er en 48-kilometers ringvei som omsirkler sentrum av Beijing.
Da Beijing ble hovedstad for Folkerepublikken Kina i 1949 eksisterte denne veien i segmenter, i nord, øst og sør for byen. Den het da Beihuan (Nordringen), Donghuan (Østringen) og Nanhuan (Sørringen). Tredje ring ble helt ferdig i 1994 da det vestlige segmentet kom på plass. Ringveien har 52 bruer, blant dem Sanyuanqiao, som knytter an til motorveien mot hovedflyplassen. Fartsgrensen er 80 km/h.
Tredje tingvei er kjent for sine trafikkorker. Særlig det østlige segmentet, som betjener området Beijing CBD, er stadig plaget av dette under rushtrafikken.
Butoh
Butoh (japansk: 舞踏, butō, opprinnelig ankoku butō) er en form for japansk dansteater uten faste former, som oppstod på 1950-tallet. Den kjennetegnes ved uttrykksfull dans som gjerne fremføres av hvitsminkede dansere. Uttrykket kan variere fra det meditativt sarte til det overdrevent groteske.
Susanne Kramarz-Bein
Susanne Kramarz-Bein (født 4. februar 1959 i Siegen) er en tysk professor for nordisk filologi.
Fra 1978 til 1985 studerte hun katolsk teologi, tysk filologi og nordistikk ved universitetene i Bonn, Bergen og Oslo. Hun fikk doktorgraden i 1990 og habilitasjonen i 1997. Hun ble professor ved Universitetet i Bochum i samme år. Et år senere flyttet hun til Universitetet i Münster. I 2006 ble hun medlem av Det Norske Videnskaps-Akademi.
Kramarz-Bein er både ekspert i norrøn filologi, særlig i den gammelnorske litteraturen, og i den moderne skandinaviske litteraturvitenskapen.
Ajjalon
Etter den israelittiske erobringen
Ajjalon var også lokalisering for et stor slag over filisterne ved kong Saul og hans sønn Jonatan. Etter et dristig angrep av Jonatan på den filistiske garnison ved Mikmas, forfulgte han filisterne fra «Mikmas til Ajjalon», en distanse på rundt 24 km. I senere år ble Ajjalon bosatt av israelitter fra Efraims og Benjamins stamme.
Etter at kongedømmet Israel ble delt i nordlige Israel og sørlige Judea, ble Ajjalon grensen mellom de to kongedømmene. Den første kongen av Judea, Rehabeam, befestet Ajjalon og sørget for soldater, våpen og matlagre.
Yalo
Identifiseringen av Ajjalon med dagens sted Yalo ble gjort av Edward Robinson i løpet av hans reiser i Palestina i 1938. Ved å benytte seg av verkene til Hieronymus og Eusebius av Cæsarea, som beskrev Ajjalon som 2 romerske mil fra Nicopolis, og samtidig som han fulgte opp beskrivelser gitt i det gamle testamente, merket han filologiske likheter mellom dagens arabiske navn og dets hebraiske rotord. Således konkluderte Robinson at Yalo faktisk var Ajjalon. Yalo er i dag avbefolket siden 1967.
Pysj pop baluba
Pysjpopbaluba var et TV-program for barn på NRK1 som ble sendt om morgenen på lørdager fra 2003 til 2007. Programmet ble ledet av Truls Pedersen og Kjersti Lid Gullvåg og inneholdt filmer, konkurranser, hinderløypa og andre poster. Programmet var ment å skulle sendes i 2 år, men ble forlenget til å gå i tilsammen fire år. Programmet overtok etter Kykelikokos, og ble selv erstattet av Klar – ferdig – gå!.
Panserhjerte (bok)
Panserhjerte er bok nummer åtte av Jo Nesbøs krimbøker om politietterforsker Harry Hole, gitt ut i 2009.
Sjøhuset i Bergevik
Sjøhuset i Bergevik er et sjøhus i Bergevik i Forsand kommune som ble bygget i 1850 av Ivar Halvorson Berge. I dag er sjøhuset museum hos Ryfylkemuseet og er åpent for visninger på sommerstid. I løpet av 2006 var det 233 registrerte besøkende.
Panserhjerte (bok)
To kvinner er funnet drept i Oslo, begge har druknet i sitt eget blod. Det mystiske er at stikksårene i ansiktene til de døde er blitt påført fra innsiden av munnen. Kaja Solness fra Voldsavsnittet blir sendt til Hongkong for å oppspore en mann som er deres eneste spesialist på seriedrap, Harry Hole. Han har gjemt seg et sted i millionbyen, på flukt fra demonene fra forrige drapssak og kreditorer. Handlingen utspiller seg hovedsakelig i Oslo, men også i Hongkong og Kongo og på en turistforeningshytte på Ustaoset.
Pysj pop baluba
Navnet
PysjPopBaluba er satt sammen av flere elementer. Pysj er fordi man nettopp har stått opp da programmet begynner. Pop er lagt til for å gi navnet litt fart. Baluba er navnet på programmets maskot, nemlig hunden Baluba. Baluba var med fra sendestart og var programmets midtpunkt.
Lynavleder
Lynavlederen ble første gang konstruert av Benjamin Franklin i Pennsylvania i 1752. Franklins mest farlige eksperiment ble også hans mest berømte, da han fløy en drage opp i et tordenvær for å bevise at lyn var en gigantisk, elektrisk «gnist» (lysbue). En lysbue – et lite lyn – fløy fra metall til en våt tråd. Det videre arbeidet med dette ble starten på lynavlederen, som beskytter skip og bygninger mot skader fra lyn.
Rosa-Luxemburg-Platz
Rosa-Luxemburg-Platz er en trekantet plass i Tysklands hovedstad Berlin i bydelen Mitte. Under den kalde krigen lå plassen i Øst-Berlin. Den ligger i den såkalte Spandauer Vorstadt, nærmere bestemt Scheunenviertel (scheune, norsk låve etter tidliger høylåver som fantes på stedet). Ved plassen ligger teatret Berliner Volksbühne.
Plassen har fått navn etter den kjente sosialdemokraten og antimilitaristen Rosa Luxemburg. Den har tidligere hett Babelsberger Platz (1907–1910), Bülowplatz (1910–1933), Horst-Wessel-Platz (1933–1945), Liebknechtplatz (1945–1947) og Luxemburgplatz (1947–1969). Sitt nåværende navn fikk plassen av SED-myndighetene i 1969.
I den sydlige enden av plassen ligger kinoen Babylon, bygget 1927-1929 etter tegninger av Hans Poelzig.
Gard Myhre
Gard Myhre (født i Trondheim 5. juli 1974) er en norsk tidligere kombinertløper. Han representerte Byåsen Idrettslag, Trondhjems Skiklub, Granåsen Skiteam og elite/landslaget i NSF. Gard Myhre er utdannet fysioterapeut i England, arbeider nå (2019) i Trondheim kommune, er gift og har tre gutter.
Han ble tre ganger norgesmester som junior. Han fikk tre bronsemedaljer i NM lag som senior. Han ble verdensmester lag og tok bronse individuelt i junior-VM i Harrachov i 1993. I prøve-OL i Nagano 1997 kom han på 2. plass i lag og tiendeplass individuelt. Han vant Europacupen sammenlagt i 1995/1996. Hans beste plassering i verdenscupen i kombinert individuelt var en fjerdeplass i Steamboat Springs 11. desember 1997. Bakkerekord i normalbakken i Rena. Han mottok NSF prestasjonspokal. Han avsluttet som aktiv med 5.-plass som beste nordmann i Holmenkollen i 1998. Han er representert på Skimuseet på Sverresborg i Trondheim.
Arbeiderselvstyre
Eksempler på slikt arbeiderselvstyre finner en under den spanske borgerkrigen, i Jugoslavia under Tito, i de «tilbaketatte fabrikkene» i Argentina (fábrica recuperada), i LIP-fabrikken i Frankrike på 1970-tallet, i Mondragón Cooperative Corporation i Baskerland og i AK Press i USA.
Arbeiderselvstyre er ofte den styringsmodellen som blir brukt i kooperative økonomiske arrangement som arbeidersamvirke, arbeiderråd, og liknende opplegg der arbeidsplasser fungerer uten en tradisjonell sjef.
Autogestion ble først teoretisert av Pierre-Joseph Proudhon. Så ble prinsippet en viktig del av grunnlaget for noen fagorganisasjoner, særlig anarkosyndikalistiske. Arbeiderselvstyre har for eksempel blitt fremmet av organisasjonen Industrial Workers of the World (IWW) siden den ble grunnlagt i USA i 1905.
Et av de største problemene arbeiderselvstyrte bedrifter møter er forholdet til det tradisjonelle økonomiske systemet, siden de vanlige bedriftene ikke vil samarbeide med eller handle med «tilbaketatte» bedrifter. Arbeiderselvstyrte bedrifter finner det derfor ofte lettere å etablere et alternativt nettverk av bedrifter bygget på samme ideologi, altså å bygge et alternativt økonomisk system. Da kan en oppnå den styrken en trenger for å forhandle med vanlige kapitalistiske firmaer.